
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1068 

7 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της 5854/17.2.99 (ΦΕΚ Β/258/23.3.99) α¬ 
πόφασης που αφορά τα κριτήρια και τη διαδικασία 
κατανομής των κεντρικών αυτοτελών πόρων της 


Τ.Α. που εγγράφονται στον Προϋπολογισμό Δημο¬ 
σίων Επενδύσεων και καλύπτουν επενδυτικές δρα¬ 
στηριότητες των ΟΤΑ (ΣΑΤΑ 9929). 1 

Πολιτογράφηση Ομογενών Αλλοδαπών. 2 

Υπερωριακή απασχόληση και αποζημίωση εκπαιδευτι¬ 
κών Β/θμιας Εκπ/σης. 3 

Έγκριση υπερωριακής απασχόλησης υπαλλήλων 

ΟΣΚΑ.Ε. 4 

Καθορισμός αμοιβής καθαριστριών των σχολείων 
Π/θμιας και Δ/θμιας Εκπ/σης με σύμβαση μίσθω¬ 
σης έργου. 5 


Χορήγηση εκλογικού επιδόματος στο αστυνομικό, πυ¬ 
ροσβεστικό και πολιτικό προσωπικό του Υπουργεί¬ 
ου Δημόσιας Τάξης, για την έκτακτη απασχόλησή 
του σε εκλογικής φύσεως εργασίες κατά την εκλο¬ 
γική περίοδο για την ανάδειξη αντιπροσώπων στο 


Ευρωπαϊκό Κοινοβούλιο. 6 

Αύξηση ανωτάτου ορίου έκδοσης εγγυητικών επιστο¬ 
λών από τη Δωρική Τράπεζα. 7 


Κήρυξη υποχρεωτικής της απόφασης διαιτησίας 7/99 
που αφορά τους όρους αμοιβής και εργασίας των 
χειριστών και βοηθών χειριστών εκσκαπτικών και α¬ 
νυψωτικών, φορτωπκών, γεωτρητικών κ,λπ μηχα¬ 
νημάτων που απασχολούνται στα Λατομεία Πέτρας 
και Χώματος, σπαστηροτριβεία, ασβεστοποιεία 


κ.λπ και σε πάσης φύσεως λατομικές εργασίες ό¬ 
λης της χώρας. 8 

Ορισμός εκπροσώπου στη Γενική Συνέλευση των με¬ 
τόχων της εταιρείας «ΘΕΜΙΣ ΚΑΤΑΣΚΕΥΑΣΤΙΚΗ 

Α.Ε.». 9 

Σύσταση ιδίου Νομικού Προσώπου Δημοσίου Δικαί¬ 
ου με την επωνυμία «Κέντρο Ανοικτής Προστα¬ 
σίας Ηλικιωμένων Δήμου Φιλώτα. 10 

Σύσταση Νομικού Προσώπου με την επωνυμία «Πολι¬ 
τιστικό Κέντρο Δήμου Γουμένισσας». 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση χορήγησης ά¬ 
δειας λειτουργίας (ανανέωση) της ΑΕ ΑΛΠΑΚΟ.... 12 
Διόρθωση σφάλματος στην 2/25239/ 0022/10.5.1999 
απόφαση των Υπουργών Οικονομικών και Εμπορι¬ 
κής Ναυτιλίας. 13 


ΑΠΟΦΑΣΕΙΣ 

Αριθ. 18294 ( 1 ) 

Συμπλήρωση της 5854/17.2.99 (ΦΕΚ Β/258/23.3.99) από¬ 
φασης που αφορά τα κριτήρια και τη διαδικασία κατα¬ 
νομής των κεντρικών αυτοτελών πόρων της Τ.Α. που 
εγγράφονται στον Προϋπολογισμό Δημοσίων Επενδύ¬ 
σεων και καλύπτουν επενδυτικές δραστηριότητες των 
ΟΤΑ (ΣΑΤΑ 9929). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚ. & ΑΠΟΚΕΝΤΡΩΣΗΣ, 
ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 25 του 
Ν. 1828/89. 

2. Τις διατάξεις της παραγράφου 10 του άρθρου 13 του 
Ν. 2539/97 όπως τροποποιήθηκε με την παρ. 5 του άρ¬ 
θρου 12του Ν. 2672/98 (ΦΕΚ 290 Α'). 

3. Την αριθμ. 8211/8.3.99 (ΦΕΚ 138/Β/8.3.99) Κοινή Α¬ 
πόφαση του Πρωθυπουργού και Υπουργού Εσωτερικών 
Δημόσιας Διοίκησης και Αποκέντρωσης, «Ανάθεση αρμο¬ 
διοτήτων στους Υφυπουργούς Εσωτερικών Δημόσιας Δι¬ 
οίκησης και Αποκέντρωσης Λεωνίδα Τζαννή και Γεώργιο 
Φλωρίδη». 

4. Την κοινή απόφαση του Πρωθυπουργού και Υπουρ¬ 
γού Εθνικής Οικονομίας, με αρ. πρ. 34001/9.10.96 «Καθο¬ 
ρισμός αρμοδιοτήτων των Υφυπουργών Εθνικής Οικονο¬ 
μίας» (ΦΕΚ 937/Β/14.10.96). 

5. Την κοινή απόφαση του Πρωθυπουργού και Υπουρ¬ 
γού Οικονομικών με αρ. πρ. 1107147/1239/006Α/4.10.96 
(ΦΕΚ 922/Β/7.10.96) «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 

6. Την αριθμ. 5854/17 2.99 (ΦΕΚ Β/258/23.3.99) Κοινή Α¬ 
πόφαση των Υπουργών Εσωτερικών Δημόσιας Διοίκησης 

και Αποκέντρωσης, Εθνικής Οικονομίας και Οικονομικών 
που αφορά τα κριτήρια και τη διαδικασία κατανομής των 
κεντρικών αυτοτελών πόρων της Τ.Α. που εγγράφονται 
στον Προϋπολογισμό Δημοσίων Επενδύσεων και καλύ¬ 
πτουν επενδυτικές δραστηριότητες των ΟΤΑ (ΣΑΤΑ 9929). 

7. Την αναγκαιότητα καταβολής αντισταθμιστικών οφε¬ 
λών στο Δήμο Ιλίου λόγω της επιβάρυνσης που δέχεται α¬ 
πό τη διέλευση των πάσης φύσεως οχημάτων αποκομι¬ 
δής απορριμμάτων προς τη χωματερή των Άνω Λιοσίων. 

8. Το γεγονός ότι από τις διατάξεις αυτής της απόφα¬ 
σης, δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην ανωτέρω (6) Τριμερή Υπουργι¬ 
κή Απόφαση, αποφασίζουμε: 

1. Συμπληρώνουμε την αριθμ. 5854/17.2.99 (ΦΕΚ 
Β/258/23.3.99) Τριμερή Υπουργική Απόφαση σχετικά με 
τα κριτήρια κατανομής της ΣΑΤΑ 9929 ως προς το μέρος 

, που αφορά τα ανπσταθμιστικά οφέλη που καταβάλλονται 
στους Δήμους Αττικής που επηρεάζονται από τη ρύπανση 
που προκαλείται από τις γειτονικές χωματερές και προ¬ 
σθέτουμε το Δήμο Ιλίου στην κατηγορία αυτή, λόγω των 
δυσμενών επιπτώσεων που δέχεται από τη διακίνηση των 
απορριμματοφόρων προς τη χωματερή των Άνω Λιοσίων. 

2. Κατά τα λοιπά ισχύει όπως έχει η ανωτέρω Τριμερή Υ¬ 
πουργική Απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Μαΐου 1999 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜ. ΔΙΟΙΚ. 

ΚΑΙ ΑΠΟΚΕΝΤΡΩΣΗΣ ΕΘΝ. ΟΙΚΟΝΟΜΙΑΣ 

Γ. ΦΛΩΡΙΔΗΣ X. ΠΑΧΙΑΣ 

ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 
-Φ- 

( 2 ) 

Πολιτογράφηση Ομογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την αριθμ. πρωτ. Φ. 46621/6000/19.4.1999 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγιναν δεκτές οι από 4.3.1998 αιτήσεις 
πολ/γράφησης των ομογενών αλλοδαπών Μήτσου Νικο¬ 
λάου και Μήτσου Θεοδώρου του Ιωάννη, για την απόκτη¬ 
ση της ελληνικής ιθαγένειας. 

2. Με την αριθμ. πρωτ. Φ. 60752/1511/22.4.1999 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγιναν δεκτές οι από 27.11.1997 αιτήσεις 
πολ/γράφησης των ομογενών αλλοδαπών Γεωργίου Μα¬ 
καρίου του Στυλιανού και των τέκνων του Μαρίας και Χα- 
ρίκλειας, για την απόκτηση της ελληνικής ιθαγένειας. 

3. Με την αριθμ. πρωτ. Φ. 62848/4360/28.4.1999 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 22.4.1998 αίτηση πολιτο¬ 
γράφησης του ομογενούς αλλοδαπού Βυζαντινού Σταύ¬ 
ρου του Βασιλείου - Κων/νου, για την απόκτηση της ελλη¬ 
νικής ιθαγένειας. 

4. Με την αριθμ. πρωτ. Φ. 65340/9773/5.5.1999 απόφα¬ 
ση του Υφυπουργού Εσωτερικών Δημ. Διοίκησης και Α¬ 
ποκ/σης, έγινε δεκτή η από 3.9.1998 αίτηση πολ/γράφη- 
σης της ομογενούς αλλοδαπής Αλεξιάδου Καρολίνα του 
Αιμίλιου, για την απόκτηση της ελληνικής ιθαγένειας. 


5. Με την αριθμ. πρωτ. Φ. 65807/10249/29.4.1999 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 20.8.1998 αίτηση πολ/γρά- 
φησης του ομογενούς αλλοδαπού Κουντουριώτη Λαζά¬ 
ρου του Κων/νου, για την απόκτηση της ελληνικής ιθαγέ¬ 
νειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-Φ- 

Αριθ. 2/25029/0022 (3) 

Υπερωριακή απασχόληση και αποζημίωση εκπαιδευτι¬ 
κών Β/θμιας Εκπ/σης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 (ΦΕΚ 
40 τ.Α) όπως αντικαταστάθηκε από το άρθρο 15 του Ν. 
2592/1998 (ΦΕΚ57Α). 

2. Την αριθμ. Γ2 426/1999 (ΦΕΚ 66Β/1999) απόφαση του 
Υπουργού Εθνικής Παιδείας και Θρησκευμάτων, με την ο¬ 
ποία προβλέπεται διαδικασία αναπλήρωσης των διδακτι¬ 
κών ωρών που απωλέσθηκαν λόγω καταλήψεων στα σχο¬ 
λεία. 

3. Τις διατάξεις της παρ. 5 του άρθρου 113 του Ν. 
1899/90. 

4. Την αριθ. 1107147/1239/0006Α/1996 ΚΥΑ του Πρω¬ 
θυπουργού και Υπουργού Οικονομικών «Ανάθεση αρμο¬ 
διοτήτων στους Υφυπουργούς Οικονομικών» (ΦΕΚ 922 
τ.Β'). Και 

5. Το γεγονός ότι από την απόφαση αυτή προκαλείται 
δαπάνη μόνο για το έτος 1999 η οποία ανέρχεται στο πο¬ 
σό των 2.700.000.000 δρχ. περίπου και θα καλυφθεί με με¬ 
ταφορά από την εγγεγραμμένη στον προϋπολογισμό του 
Υπουργείου Εθνικής Παιδείας και Θρησκευμάτων πίστω¬ 
ση του ΚΑΕ 5184 - Ειδ. Φορέα 19-110, αποφασίζουμε: 

1. Διαπιστώνουμε την έκτακτη και επείγουσα υπηρεσια¬ 
κή ανάγκη της εφαρμογής προσθέτου προγράμματος δι¬ 
δασκαλίας στα δημόσια σχολεία δευτεροβάθμιας εκπαί¬ 
δευσης, στα οποία υπήρξε διακοπή της λειτουργίας τους 
το τρέχον διδακτικό έτος επί σαράντα τρεις εργάσιμες η¬ 
μέρες κατ’ ανώτατο όριο, προκειμένου να αναπληρωθούν 
οι απωλεσθείσες ώρες διδασκαλίας και να συμπληρωθεί 
η διδακτέα ύλη. 

2. Καθιερώνουμε υπερωριακή διδασκαλία εκπαιδευτι¬ 
κών δευτεροβάθμιας εκπαίδευσης για το χρονικό διάστη¬ 
μα από 1ης Μαρτίου μέχρι 11 Ιουνίου μέχρι τη συμπλή¬ 
ρωση 800.000 ωρών διδασκαλίας συνολικά, επιτρεπομέ- 
νης για το σκοπό αυτό της ανάθεσης, ωρών υπερωριακής 
διδασκαλίας και επάνω από 10 ώρες εβδομαδιαίως. 

3. Καθιερώνουμε υπερωριακή απασχόληση διευθυντών 
σχολείων δευτεροβάθμιας για το ίδιο χρονικό διάστημα 
και μέχρι 26 ημέρες επί επτά ώρες ημερησίως (19 Σάββα¬ 
τα και επτά ημέρες του δεκαπενθημέρου των διακοπών 
του Πάσχα), ήτοι συνολικά, για 72.800 ώρες υπερωρεια- 
κής απασχόλησης. 

4. Καθορίζουμε ημερήσια αποζημίωση για τις καθαρί¬ 
στριες των σχολείων που θα απασχοληθούν επί 26 ημέ¬ 
ρες (19 Σάββατα και 7 ημέρες του δεκαπενθημέρου των 
διακοπών του Πάσχα) και ορίζουμε το ύψος της αποζη- 

μίωσης αυτής για κάθε ημέρα απασχόλησης στο 1/22 της 
καταβαλλόμενης μηνιαίας αποζημίωσης. 

5. Ορίζουμε σύμφωνα με τις διατάξεις του άρθρου 7του 
Ν. 1810/1988 το ύψος της αντιμισθίας για κάθε ώρα διδα¬ 
σκαλίας στο ποσό των δραχμών 3.140. 

6. Ορίζουμε το ύψος της αποζημίωσης των Διευθυντών 
των σχολείων για κάθε ώρα υπερωριακής απασχόλησης 
στο ένα εκατοστό πεντηκοστό (1/150) του βασικού μι¬ 
σθού του μισθολογικού κλιμακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡ. Δ. ΑΡΣΕΝΗΣ 

-φ- 

Αριθ. 2/29287/0022 (4) 

Έγκριση υπερωριακής απασχόλησης υπαλλήλων 
ΟΣΚΑ.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 15 του Ν 2592/98 (ΦΕΚ 
57/Α/98). 

2. Την απόφαση 27 (θέμα 17ο) της 2/19.1.99 συνεδρία¬ 
σης του Δ.Σ. του ΟΣΚ Α. Ε. 

3. Την ανάγκη υπερωριακής απασχόλησης 46 υπαλλή¬ 
λων του ΟΣΚ Α. Ε., διαφόρων ειδικοτήτων και για 50 ώρες 
στον καθένα, για χρονικό διάστημα 4 μηνών, προκειμέ- 
νου να υλοποιηθεί άμεσα το έργο που ανατέθηκε στον 
ΟΣΚ με την υπ’ αριθμ. ΣΤ1/16/7.1.99 απόφαση του Υ¬ 
πουργού Εθνικής Παιδείας και Θρησκευμάτων και αφο¬ 
ρά αυτοψίες καταγραφή ζημιών, σύνταξη αυτοψιών, πα¬ 
ρακολούθηση και επίβλεψη των εργασιών, έλεγχος των 
επιμετρήσεων των λογαριασμών των νέων τιμών και των 
ΑΠΕ που θα γίνουν πέρα από τα προγραμματισμένα κα¬ 
θήκοντα και υποχρεώσεις της Δ/νσης κατασκευών ώστε 
να καταστεί δυνατή η επαναλειτουργία των σχολείων με¬ 
τά τις καταστροφές και φθορές που έγιναν από τις κατα¬ 
λήψεις. 

4. Την αριθμ. 1107147/1239/0006Α/4.10.96 (ΦΕΚ 
922/Β/96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

5. Το Π.Δ. 414/28.12.98 (ΦΕΚ 291 τ. Α728.12.98) «Μετα¬ 
τροπή του Οργανισμού Σχολικών Κτιρίων σε Ανώνυμη Ε¬ 
ταιρεία και έγκριση του Καταστατικού της». 

6. Το ύψος της δαπάνης ανέρχεται στο ποσό των 
9.500.000 δρχ. και έχει προβλεφθεί στον προϋπολογισμό 
του ΟΣΚΑ.Ε. έτους 1999, αποφασίζουμε: 

Εγκρίνουμε την υπερωριακή απασχόληση κατά τις απο¬ 
γευματινές ώρες 46 υπαλλήλων του ΟΣΚΑ.Ε., διαφόρων 
ειδικοτήτων και για 200 ώρες στον κάθε ένα, για χρονικό 
διάστημα 4 μηνών (25.1.1999 - 30.4.1999) δηλαδή: 

46 υπάλληλοι χ 200 ώρες = 9.200 ώρες συνολικά. 

Η συνολική δαπάνη ανέρχεται στο ποσό των 9.500.000 
δρχ. και έχει προβλεφθεί στον προϋπολογισμό του ΟΣΚ 
Α.Ε. έτους 1999. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-φ- 

Αριθ. 2/24722/0022 (5) 

Καθορισμός αμοιβής καθαριστριών των σχολείων 
Π/θμιας και Δ/θμιας Εκπ/σης με σύμβαση μίσθωσης 
έργου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 5 και 6β του άρθρου 113 του Ν 
1892/90 «Γιατον εκσυγχρονισμό και την ανάπτυξη και άλ¬ 
λες διατάξεις». 

2. Τις διατάξεις του άρθρου 40 του Ν 849/78, όπως συ¬ 
μπληρώθηκε με το άρθρο 8 του Ν 2129/93. 

3. Τις διατάξεις του άρθρου 5 του Ν 1894/90 «Για την Α¬ 
καδημία Αθηνών και άλλες εκπαιδευτικές διατάξεις». 

4. Τις διατάξεις του άρθρου 29Α του Ν 1558/85 όπως 
συμπληρώθηκε με το άρθρο 27 του Ν 2081/92. 

5. Το αναμφισβήτητο ότι το καταβαλλόμενο σήμερα 
ποσό στις καθαρίστριες των σχολείων Π/θμιας και 
Δ/θμιας Εκπαίδευσης κατά αίθουσα το χρόνο (10) μήνες 
είναι πολύ χαμηλό και δυσανάλογο σε σύγκριση με τις 
συνθήκες απασχόλησης και το έργο που προσφέρουν 
στο σχολείο. 

6. Το γεγονός ότι με την απόφαση αυτή προκαλείται ε¬ 
πιπλέον δαπάνη σε βάρος του κρατικού προϋπολογισμού 
ύψους δρχ. 786.102.526 περίπου για το οικονομικό έτος 
1999 και η οποία θα αντιμετωπισθεί από την πίστωση του 
ειδικού φορέα 07.120 και ΚΑΕ 3213 του προϋπολογισμού 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης. 

7. Την αριθμ. ΣΤ5/33/9.10.96 κοινή απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων «Ορισμός Αρμοδιοτήτων Υφυπουργού του Υ- 
ΠΕΠΘ» (ΦΕΚ 937/14.10.96). 

8. Την αριθ. 1107147/1239/0006Α/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 922 τ. Β'), αποφασίζουμε: 

1. Καθορίζουμε το ύψος της αμοιβής των καθαριστριών 
των σχολείων Πρωτοβάθμιας και Δευτεροβάθμιας Εκπαί¬ 
δευσης που συνδέονται με το δημόσιο με σύμβαση μί¬ 
σθωσης έργου από 1ης Ιανουάριου 1999 σε 413.600 δρχ. 
κατά διδακτικό έτος, (ΙΟμήνες), εφόσον το σχολείο λει¬ 
τουργεί με έξι (6) αίθουσες διδασκαλίας μετά των κοινο¬ 
χρήστων χώρων. 

2. Το παραπάνω ποσό θα μειώνεται σε ετήσια βάση από 
1ης Ιανουάριου 1999 κατά 48.950 δρχ. για κάθε αίθουσα 
διδασκαλίας εφόσον το σχολείο λειτουργεί με αίθουσες 
λιγότερες των έξι (6) και θα αυξάνεται αντίστοιχα κατά 
68.970 δρχ. για κάθε αίθουσα διδασκαλίας, εφόσον το 
σχολείο λειτουργεί με αίθουσες περισσότερες των έξι (6), 
με ανώτατο όριο τις 18 αίθουσες διδασκαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

-♦- 

Αοιθ. 2/36340/0022 (6) 

Χορήγηση εκλογικού επιδόματος στο αστυνομικό, πυρο¬ 
σβεστικό και πολιτικό προσωπικό του Υπουργείου Δη¬ 
μόσιας Τάξης, για την έκτακτη απασχόλησή του σε ε¬ 
κλογικής φύσεως εργασίες κατάτην εκλογική περίοδο 
για την ανάδειξη αντιπροσώπων στο Ευρωπαϊκό Κοι¬ 
νοβούλιο. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 1481/1984 «Οργανισμός του Υ¬ 
πουργείου Δημόσιας Τάξης». 

2. Τις διατάξεις της παρ. 3 του άρθρου 20 του Ν. 
2386/1996 «Ρυθμίσεις Θεμάτων Εθνικών κληροδοτημά¬ 
των, δημοσίων και ανταλλαξίμων κτημάτων και άλλες δια¬ 
τάξεις». 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» το οποίο προστέθηκε 
με το άρθρο 27 του Ν. 2081/1992 και ανπκαταστάθηκε με 
το άρθρο 1 του Ν. 2469/1997. 

4. Τις διατάξεις των παρ. 2 και 3 του άρθρου 3 του Ν. 
2612/1998 «Ανάθεση της δασοπυρόσβεσης στο πυρο¬ 
σβεστικό Σώμα και άλλες διατάξεις». 

5. Τις διατάξεις του Ν. 2362/95 «Περί Δημοσίου Λογιστι¬ 
κού Ελέγχου των δαπανών του κράτους και άλλες διατά- 
ξεις». 

δ.Τηνυπ’αριθμ. 2/14750από 22.3.1999 κοινή απόφαση Υ¬ 
πουργών Οικονομικών και Δημ. Τάξης, με την οποία καθο¬ 
ρίζεται το ποσοστό των δαπανών που πληρώνονται σε βά¬ 
ρος της Πάγιας Προκαταβολής της Ελληνικής Αστυνομίας. 

7. Την υπ’ αριθμ. 2015865/2267 από 29.3.1995 κοινή α¬ 
πόφαση Υπουργών Οικονομικών και Δημόσιας Τάξης, με 
την οποία καθορίζεται το ποσοστό των δαπανών που πλη¬ 
ρώνονται σε βάρος της Πάγιας Προκαταβολής του Πυ¬ 
ροσβεστικού Σώματος. 

8. Το γεγονός της έκτακτης και πέραν των κυρίων καθη- 
κόντων απασχόλησης του αστυνομικού, πυροσβεσπκού 
και πολιτικού προσωπικού σε εκλογικής φύσεως εργα¬ 
σίες, κατά την εκλογική περίοδο για την ανάδειξη αντι¬ 
προσώπων στο Ευρωπαϊκό Κοινοβούλιο την 13.6.1999. 

9. Το γεγονός ότι από τις διατάξεις της παρούσας από¬ 
φασης, προκαλείται δαπάνη μόνο για το τρέχον έτος, σε 
βάρος του Κρατικού Προϋπολογισμού ύψους 
5 490.000.000 δρχ. περίπου, η οποία θα καλυφθεί από τον 
ΚΑΕ 0538-ειδ. φ. 43-110 και 43-120, ως η αριθμ. πρωτ. 
2/36340Α/0020/24.5.99 απόφαση μεταφοράς πίστωσης 
της 20ης Δ/νσης Προϋπολογισμού του Γ.Λ.Κ. 

10. Τις διατάξεις της υπ’ αριθμ. 1107147/ 1239/ 
0006Α/4.10.96 απόφασης του Πρωθυπουργού και Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών» 
(Β'922), αποφασίζουμε: 


1. Χορηγούμε στο αστυνομικό, πυροσβεστικό και πολι¬ 
τικό προσωπικό του Υπουργείου Δημόσιας Τάξης, εκλο¬ 
γικό επίδομα εκατό χιλιάδες (100.000) δρχ. κατ' άτομο για 
την έκτακτη και πέραν των κυρίων καθηκόντων απασχό¬ 
λησή του κατά την εκλογική περίοδο για την ανάδειξη α- 
νππροσώπων στο Ευρωπαϊκό Κοινοβούλιο την 13.6.1999. 

2. Δικαιούχοι της αποζημίωσης είναι: 

α) Οι εν ενεργεία Αξιωματικοί, Ανθυπαστυνόμοι, Αρχι- 
φύλακες, Αστυφύλακες και οι Δόκιμοι Υπαστυνόμοι, Αρ- 
χιφύλακες, Αστυφύλακες και οι προς αυτούς αντίστοιχοι 
του Πυροσβεστικού Σώματος καθώς και οι απεσπασμένοι 
στο Πυροσβεστικό Σώμα υπάλληλοι των Δασικών Υπηρε¬ 
σιών που ασκούν καθήκοντα πυροσβεστικών υπαλλήλων, 
σύμφωνα με τις διατάξεις του άρθρου 3 παρ. 2 και 3 του 
Ν. 2612/98. 

β) Το πολιτικό προσωπικό του Υ.Δ.Τ. (Κλάδων ΠΕ, ΤΕ, 
ΔΕ και ΥΕ καθώς και το προσωπικό αυτού με σχέση εργα¬ 
σίας ιδιωτικού δικαίου αορίστου και ορισμένου χρόνου ό¬ 
λων των κατηγοριών και ειδικοτήτων). 

3. Η δαπάνη του επιδόματος θα βαρύνει τις πιστώσεις 
που έχουν εγγράφει στους ΚΑΕ 0538 των εκτελουμένων 
Π/Υ εξόδων των Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» 
και 43-120 «ΠΥΡΟΣΒΕΣΤΙΚΟ ΣΩΜΑ» και δεν υπόκειται σε 
κρατήσεις. 

4. Η δαπάνη της προηγούμενης παραγράφου όσον α¬ 
φορά το αστυνομικό και πολιτικό προσωπικό θα πληρωθεί 
σε βάρος της Πάγιας Προκαταβολής της Ελληνικής Α¬ 
στυνομίας και σε βάρος της Πάγιας Προκαταβολής του 
Πυροσβεστικού Σώματος, όσον αφορά το πυροσβεστικό 
προσωπικό. 

5. Η παρούσα δεν έχει εφαρμογή για τους τελούντες σε 
καταστάσεις πολεμικής ή μόνιμης διαθεσιμότητας ή σε 
άλλη κατάστερη, ένεκα της οποίας δεν εξετέλεσαν υπη¬ 
ρεσία. 

6. Για όσους θα υπάρξει κώλυμα κατά την εκλογική πε¬ 
ρίοδο, για οποιοδήποτε λόγο περικόπτεται ανάλογα το α¬ 
νωτέρω επίδομα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1999 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αοιθ. 2/32364/0025 < 7 ) 

Αύξηση ανωτάτου ορίου έκδοσης εγγυητικών επιστολών 
από τη Δωρική Τράπεζα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του Νόμου 2441/96 (Α' 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου Οι¬ 
κονομικών» (Α’ 128/88). 

3. Την αριθμ. 2000019/13/0004/2.1.97 απόφαση του Υ¬ 
πουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «Εντολή Υπουργού» στο 
Γενικό Γραμματέα του Υπουργείου Οικονομικών, Γενικό 

Γραμματέα Οικονομικής Πολιτικής και Συστημάτων, στον 
Ειδικό Γραμματέα κ.λπ». 

4. Την απόφασή μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λπ. 

5. Το από 4.5.99 έγγραφο της ανωτέρω Τράπεζας με το 
οποίο ζητά την αύξηση του ανωτάτου ορίου έκδοσης των 
εγγυητικών επιστολών της από 16.000.000.000 δρχ. που 
έχει καθορισθεί με την αριθ. 2050354/6738/4.8.98 από¬ 
φασή μας σε 18.100.000.000 δρχ. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Καθορίζουμε το ανώτατο όριο έκδοσης Εγγυητικών Ε¬ 
πιστολών της Δωρικής Τράπεζας στο ποσό των δρχ. 
18.000.000 000 με τους όρους και τις προϋποθέσεις βά¬ 
σει των οποίων παρέχονται από τις Τράπεζες που λει¬ 
τουργούν στην Ελλάδα εγγυηήσεις στο Δημόσιο και τα 
Νομικά Πρόσωπα Δημοσίου Δικαίου για εκτέλεση έργων, 
προμήθειες κ.λπ (απόφασή μας 2028691/4534/3.8.95). 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Μαΐου 1999 

Με εντολή Υπουργού 

Η Γενική Διευθύντρια 
ΑΡΕΤΗ ΑΣΗ ΜΑΚΟΠΟΥΛΟΥ 

-Φ- 

Αριθ. 11412 (8) 

Κήρυξη υποχρεωτικής της απόφασης διαιτησίας 7/99 
που αφορά τους όρους αμοιβής και εργασίας των χει¬ 
ριστών και βοηθών χειριστών εκσκαπτικών και ανυψω¬ 
τικών, φορτωτικών, γεωτρητικών κ.λπ μηχανημάτων 
που απασχολούνται στα Λατομεία Πέτρας και Χώμα¬ 
τος, σπαστηροτριβεία, ασβεστοποιεία κ.λπ και σε πό¬ 
σης φύσεως λατομικές εργασίες όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 13.5.1999. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α. δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την απόφαση διαιτησίας 
7/99 που αφορά τους όρους αμοιβής και εργασίας των 
χειριστών και βοηθών χειριστών εκσκαπτικών ανυψωτι¬ 
κών, φορτωτικών, γεωτρητικών κ.λπ μηχανημάτων που α¬ 
πασχολούνται στα Λατομεία Πέτρας και Χώματος, σπα- 
στηροτριβεία, ασβεστοποιεία, κ.λπ και σε πάσης φύσεως 


λατομικές εργασίες όλης της χώρας για όλους τους ερ¬ 
γοδότες και εργαζομένους του επαγγέλματος στον κλά¬ 
δο που αφορά αυτή. 

2. Η ισχύς της απόφασης αυτής αρχίζει από 29.4.99. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-Φ- 

Αριθ. 54471 οικ. (9) 

Ορισμός εκπροσώπου στη Γενική Συνέλευση των μετό¬ 
χων της εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΌΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 7 του άρθρου 5 του Ν. 2408/96 
όπως συμπληρώθηκαν με τις διατάξεις του άρθρου 31 
παρ. 3 του Ν. 2664/98 (ΦΕΚ 275Α'). 

2. Το υπ’ αριθμ. 2/6.4.99 πρακτικό της έκτακτης Γ ενικής 
Συνέλευσης των μετόχων της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ ΑΈ.» σύμφωνα με το οποίο το μετοχικό 
κεφάλαιο της εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 
αυξήθηκε κατά 12,7 δις δρχ. και κατά το μέρος της εν λό¬ 
γω αύξησης το Ελληνικό Δημόσιο κατέστη μέτοχος αυτής. 

3. Την υπ’ αριθμ. 2232/28.4.1999 απόφαση του Υπουρ¬ 
γού Δικαιοσύνης με την οποία εγκρίνεται η τροποποίηση 
του καταστατικού της εταιρείας «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.», αποφασίζουμε: 

Ορίζουμε εκπρόσωπό μας στη Γενική Συνέλευση των 
μετόχων της εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 
τον Ιωάννη Αποστόλου, Ειδικό Γ ραμματέα του Ενιαίου Δι¬ 
οικητικού Τομέα Διοίκησης Δικαιοσύνης του Υπουργείου 
Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-φ- 

Αριθ. 3284 (10) 

Σύσταση ιδίου Νομικού Προσώπου Δημοσίου Δικαίου με 
την επωνυμία «Κέντρο Ανοικτής Προστασίας Ηλικιω¬ 
μένων Δήμου Φιλώτα. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις των άρθρων 203 και 205 του Π.Δ. 
410/95. 

2. Τις διατάξεις του άρθρου 1 παρ. 2 του Ν. 2503/97 «Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

3. Την αριθμ. 93/99 απόφαση του Δημοτικού Συμβουλί¬ 
ου Φιλώτα. 

4. Την αριθμ. 460/1.9.97 απόφαση του Γενικού Γραμμα¬ 
τέα Περιφέρειας Δυτικής Μακεδονίας, αποφασίζουμε: 

1. Συστήνουμε στο Δήμο Φιλώτα Ν. Φλώρινας ίδιο Νομικό 
Πρόσωπο Δημοσίου Δικαίου με την επωνυμία «ΚΕΝΤΡΟ Α¬ 
ΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΦΙΛΩΤΑ». 

2. Σκοπός του Νομικού Προσώπου που συνιστάται εί¬ 
ναι: α) η πρόληψη βιολογικών, ψυχολογικών και κοινωνι¬ 
κών προβλημάτων των ηλικιωμένων, ώστε να παραμεί¬ 
νουν αυτόνομα, ισότιμα και ενεργά μέλη του κοινωνικού 
συνόλου, β) η διαφώτιση και η συνεργασία του ευρύτε¬ 
ρου κοινού και των ειδικών φορέων, σχετικά με τα προ¬ 
βλήματα και τις ανάγκες των ηλικιωμένων, γ) η έρευνα 
σχετικών θεμάτων με τους ηλικιωμένους. 

3. Πόροι του Νομικού Προσώπου είναι: 

α) η ετήσια επιχορήγηση του Δήμου Φιλώτα εκ δρχ. 
400.000, 

β) η επιχορήγηση και κάθε άλλη παροχή του Κράτους, 
γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες, 

δ) πρόσοδοι από την ίδια αυτού περιουσία και κάθε άλ¬ 
λη νόμιμη πρόσοδος 

4. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρό του και όταν 
αυτός απουσιάζει ή κωλύεται από τον Αντιπρόεδρο. 

5. Κάλυψη δαπάνης (άρθρο 27 Ν. 2081/1992) 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Φιλώτα 
ύψους 400.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Μαΐου 1999 

Με εντολή Γεν. Γραμμ. Περιφέρειας 
Η Διευθύντρια 
ΑΝ. ΠΑΠΑΔΟΠΟΥΛΟΥ 

-♦- 

Αριθ. 1735 , (11) 

Σύσταση Νομικού Προσώπου με την επωνυμία «Πολιτι¬ 
στικό Κέντρο Δήμου Γουμένισσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Εχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την 53/1999 απόφαση του Δημοτικού Συμβουλίου 
Γουμένισσας για σύσταση Ν.Π. με την επωνυμία «ΠΟΛΙ¬ 
ΤΙΣΤΙΚΟ ΚΕΝΤΡΟ ΔΗΜΟΥ ΓΟΥΜΕΝ ΙΣΣΑΣ». 

3. Την 75076/13-12-1996 εγκύκλιο του ΥΠ.ΕΣ.Δ.Δ.Α. 

4. Την 1308/13-1-1998 απόφαση του Γενικού Γραμμα¬ 
τέα Περιφέρειας Κεντρ ι κής Μακεδονίας, αποφασίζουμε: 

1. Συνιστούμε στον Δήμο Γουμένισσας του Ν. Κιλκίς, 
Νομικό Πρόσωπο με την επωνυμία «ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΟΥ ΓΟΥΜΕΝΙΣΣΑΣ». 

2. Σκοπός του παραπάνω Νομικού Προσώιτου είναι: 

• Η ανάπτυξη των πολιτιστικών δραστηριοτήτων και η 
οργάνωση εκδηλώσεων. 

• Η δημιουργία και ανάπτυξη Πνευματικών Κέντρων. 

• Η δημιουργία, οργάνωση και λειτουργία βιβλιοθηκών. 

• Η δημιουργία, οργάνωση και λειτουργία κέντρου ια¬ 
τρικής πρόληψης, και η λειτουργία τράπεζας αίματος. 

• Η δημιουργία, οργάνωση και λειτουργία κέντρου πρό¬ 
νοιας για την υποστήριξη ηλικιωμένων, ατόμων με ειδικές 
ανάγκες, παλιννοστούντων και γενικά ατόμων κοινωνικά 
αποκλεισμένων. 


• Η δημιουργία, οργάνωση και λειτουργία κέντρου νεό¬ 
τητας για α) την προαγωγή και ανάπτυξη της πνευματικής, 
ηθικής και αισθητικής αγωγής των νέων β) την επιστημονι¬ 
κή αντιμετώπιση και επίλυση των ειδικών προβλημάτων 
των νέων γ) την δημιουργική απασχόληση και ψυχαγωγία 
των νέων στον ελεύθερο χρόνο τους και δ) η κατάρτιση και 
εκτέλεση προγραμμάτων επιμόρφωσης των νέων, 

• Η δημιουργία, οργάνωση και λειτουργία αθλητικού 
κέντρου για την άθληση των νέων γενικά και την δημιουρ¬ 
γία κινήτρων για τους αθλητές της περιοχής, 

• Η δημιουργία, οργάνωση και λειτουργία θεατρικής 
σκηνής για την καλλιέργεια θεατρικής παιδείας στους νέ¬ 
ους, την προσέγγιση στη λογοτεχνία και την ανάπτυξη και 
αναβάθμιση του μορφωτικού επιπέδου. 

• Η δημιουργία, οργάνωση και λειτουργία δύο (2) παιδι¬ 
κών σταθμών για την ψυχαγωγία, τη δημιουργική απα¬ 
σχόληση, τη διαπαιδαγώγηση και προετοιμασία για την 
πρωτοβάθμια εκπαίδευση. Την ενημέρωση και σωστή 
πληροφόρηση των γονέων σε θέματα υγείας, κοινωνικής 
αγωγής και ανατροφής των παιδιών. 

• Η δημιουργία, οργάνωση και λειτουργία πινακοθήκης 
για την προσέγγιση των κατοίκων με την τέχνη και τους 
δημιουργούς καθώς επίσης και τη δυνατότητα παρουσία¬ 
σης του έργου τοπικών δημιουργών. 

• Η δημιουργία, οργάνωση και λειτουργία μουσείου το¬ 
πικής ιστορίας για την διαφύλαξη της πολιτιστικής κλη¬ 
ρονομιάς, καθώς και κάθε στοιχείου που χαρακτηρίζει 
την πολιτιστική μας ταυτότητα. 

• Η δημιουργία, οργάνωση και λειτουργία κέντρου δη¬ 
μιουργικής απασχόλησης παιδιών για α) τη δημιουργία 
χώρου στον οποίο τα παιδιά θα μπορούν να διδαχθούν ζω¬ 
γραφική, θέατρο, Η/Υ και άλλες τέχνες β) τη διοργάνωση 
θεατρικών παραστάσεων και εκθέσεων ζωγραφικής με 
έργα παιδιών και γ) την υλοποίηση προγραμμάτων α¬ 
νταλλαγής παιδιών με χώρες της Ευρώπης. 

• Η δημιουργία, οργάνωση και λειτουργία φιλαρμονι¬ 
κής για την καλλιέργεια και ανάπτυξη μουσικής συνείδη¬ 
σης στους νέους, δημιουργία μπάντας για την εξυπηρέ¬ 
τηση τοπικών εορτών και χορωδίας δύο ηλικιών. 

• Η δημιουργία, οργάνωση και λειτουργία δύο (2) βρε¬ 
φονηπιακών σταθμών για την απασχόληση βρεφών και 
παιδιών νηπιακής ηλικίας κατά τις πρωινές ώρες λόγω ερ¬ 
γασίας των γονέων τους. 

3. Οι πόροι των ανωτέρω Νομικών Προσώπων είναι: 

α) Ετήσια επιχορήγηση του Δήμου, με το πόσο του 
1.000.000 δρχ. β) Εισφορές, δωρεές, χορηγήσεις και κλη¬ 
ρονομιές κάθε είδους. 

γ) Κρατικές επιχορηγήσεις 

4. Η στέγαση του Διοικητικού Συμβουλίου του Νομικού 
Προσώπου θα γίνει σε αίθουσα του Δήμου Γ ουμένισσας. 

5. Το Νομικό Πρόαωπο εκιτροσώπείται στα δικαστήρια 
και σε κάθε δημόσια αρχή από τον Πρόεδρο του Δ,Σ. και 
σε περίπτωση κωλύματος από τον αντιπρόεδρο. 

6. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Γου¬ 
μένισσας ύψους 1.000.000 δρχ. ετησίως. Για το έτος 1999 
έχει γραφεί σχετική πίστωση στον Κ.Α. 212.3 των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Μαΐου 1999 
Με εντολή Γ εν. Γ ραμμ. Περιφέρειας 
Η Προίσταμένη 
ΚΥΡΙΑΚΗ ΤΥΜ ΠΑΝ ΙΔΟΥ 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην απόφαση Φ6.123/9640/405/27.4.99 που δημοσιεύ- 
θηκε στο ΦΕΚ814/Β/21.5.99 και αφορά άδεια λειτουργίας 
(ανανέωση) της ΑΕ «ΑΛΠΑΚΟ» διορθώνεται ο αριθμός 
της απόφασης στον ορθό που είναι: «Φ6.123/11903/ 
543/27.4.99». 


(13) 

Στην 2/25239/0022/10.5.1999 απόφαση των Υπουργών 
Οικονομικών και Εμπορικής Ναυτιλίας που δημοσιεύτηκε 
στο ΦΕΚ 645/14.5.99 τ. Β'στηνπαρ. 1 του διατακτικού, ε- 
πιφέρεται η πιο κάτω διόρθωση: 

Από το λανθασμένο: «8.000» 
στο σωστό: «8.500». 


(Από το Υπουργείο Ανάπτυξης) 


(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΚρ: ν/νινι.βΐ^ι 

ΙΝΤΕΗΝΕΤ: ΙίοΙ.ογ 
β-ηπβίΙ: πν&$ @ ήοΙ.9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( ^ 8 σε χ(δ ες και άνω ιΐροσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ΐαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 >» . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 >* . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * . 12.500 » . 

-—.... .1 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπ ων, ταχυδρομικές επιταγές και χρηματικά γραμμάτια δεν γίνονται δεκτά. ___ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









